dh-unibe/image-text_koenigsfelden-charters-post-1500 huggingface dataset:
Ich, Hans Uͤll, ze den ziten schùl̄thz Zofingen, tuͤn kûnt ✳ allen den, die disen brieff an sechent lesen odˀ hoͤrent ✳ lesen, daz fûr mich koͤmen ist ✳ der vest ✳ jùnkhˀ
Lùpold Buͤsingen und Verena, sin eliche husfrow, ✳ und ret do vor mir, wie daz er vˀkoͤft hett ✳ daz guͦt Froͤdnow, ✳ gelegen im Sikental, all ✳ sin rechtung
und was ✳ do zuͤ gehoͤrt, dem erbˀn kneht ✳ Hans ✳ Froͤdinger von Sikingen, und hat ✳ im dz in gebn̄ und gefertgot, als ✳ der vertgùng brieff ✳ dar uͤber gebn̄
luͦter wol wisset. ✳ also hat ✳ die obgënt frow Veren Buͤsingerin, geborn von Heidegg, ✳ dz obgeschribn̄ guͤt Froͤdnow fùr sich, all ir erbn̄ und nachkoͤmē
uff gebn̄ in min, des ✳ obgënt schùlt̄hz, hant, ✳ all ira rechtung, teil, vorder und ansprach niemˀ me an zesprechē und do by zebelibn̄ in all wis ✳ und
mas, ✳ als der obgënt Luͤpold Buͤsinger, ir elicher man, vor mals ✳ gevertigot und uff gebn̄ hat. ✳ und des ✳ zuͤ einē waren, steten urkùnd aller vorgeschribn̄
ding, so han ich, obgënter schùl̄thz, min insigel von ir beider bett willen offenl̄ gehenkt an disen brieff, doch mir und minē erbn̄ unscheidl̄. gebn̄
an sunentag nach der kindli tag in dem jar, do man zalt von Cristus gebùrt ✳ thuͤsent vierhùndert und zwentzig jar.
Konigsf. 531
K
P 55 ✳
von dem far ze Froͤdnow
Staatsarchiv
AARGAU
1420 .